Bolków
<s>Bolków (njemački: Bolkenhain) je grad od 4,967 stanovnika na zapadu Poljske u Donjošleskom vojvodstvu.</s>

<s>Geografske karakteristike</s>

<s>Bolków leži duž rijeke Nysa Szalona, udaljen 15 km jugozapadno od Jawora i 70 km zapadno od vojvodskog administrativnog centra Wrocława.</s>

<s>Bolków je pitoreskni gradić, nad kojim se uzdiže golemi srednjovjekovni zamak, koji je nekad bio jedna od rezidencija i najvećih utvrda od najvećih uporišta vojvoda od Świdnice i Jawora.</s>

<s>Historija</s>

<s>Bolków je izrastao kao podgrađe srednjovjekovnog zamka.</s><s>Ime mu je dao 1312. vojvoda Bernard Świdnicki u spomen na svog oca Bolka I Surovog.</s><s>Zahvaljujući brojnim privilegijama (gradska prava) razvio se u solidno trgovište.</s>

<s>Nakon vladavine Pjastovića - 1392. je potpao pod vlast čeških vladara, a početkom 16. vijeka pod Habsburšku monarhiju.</s><s>Tokom 16. i 17. vijeka Bolków su pogodile brojne katastrofe, od poplava, požara, epidemija, do snažnog potresa 1590., a nakon tog i Tridesetogodišnji rat, pa je spao na svega 100 stanovnika.</s>

<s>Od 1704.</s><s>Bolków je feud Cistercita iz Krzeszówa, kog su izgubili kad je Kraljevina Pruska anektirala Šlesku.</s><s>Tokom 19. vijeka razvio se kao centar tekstilne industrijske.</s>

<s>Za Drugog svjetskog rata Nacisti su u Bolkovu osnovali filijalu Koncentracijskog logora Gross-Rosen.</s><s>Zatvorenici su radili u tvornici aviona i na izgradnji podzemnih tunela.</s>

<s>Nakon rata, za kojeg je prošao bez razaranja njemački stanovnici su protjerani iz grada, a umjesto njih doseljeni su Poljaci.</s>

<s>Pobratimski gradovi 
Bolków ima ugovore o partnerstvu sa slijedećim gradovima;</s>

<s>Heerde, Nizozemska (1992.)
  Borken, Njemačka (1997)
  Bad Muskau, Njemačka (2006)
  Doksy, Češka (2006.)
  Dragsholm, Danska</s>

<s>Izvori</s>

<s>Vanjske veze</s>

<s>Bolków (službene stranice)</s>

<s>Gradovi u Poljskoj</s>

